Το 2013 επρόκειτο να είναι ένα έτος μεγάλων κομητών αλλά μας άφησε με την απογοήτευση του κομήτη ISON που δεν τα κατάφερε στο ταξίδι του κοντά στον ήλιο. Το 2014 δεν υπόσχεται μεγάλα γεγονότα καθώς απουσιάζουν σπουδαίοι κομήτες αλλά και οι εκλείψεις καθώς καμία δε θα είναι ορατή στη χώρα μας. Ωστόσο, πάρα πολλά μικρότερα αστρονομικά γεγονότα την κάνουν μια ενδιαφέρουσα χρονιά. Για τους πλανητικούς παρατηρητές ο Άρης και ο Κρόνος θα έλθουν σε αντίθεση Απρίλιο και Μάιο αντίστοιχα ενώ ο Δίας, που καιρό τώρα παρατηρούμε, φτάνει και αυτός σε αντίθεση στην αρχή του έτους. Υπάρχουν πολλές όμορφες και εξαιρετικά κοντινές σύνοδοι όπως της Σελήνης με την Αφροδίτη, του Δία με την Αφροδίτη και της Σελήνης με τον Κρόνο αλλά και μερικές πιο ιδιαίτερες όπως του νάνου πλανήτη Δήμητρα και του αστεροειδή Εστία καθώς και του Άρη με τον κομήτη Siding Spring. Από βροχές διαττόντων οι Διδυμίδες αναμένεται και πάλι να είναι πιθανώς η δυνατότερη και πιο αξιόπιστη βροχή της χρονιάς ενώ κάποιες πιθανότητες υπάρχουν για μια καταιγίδα διαττόντων το Μάιο από τα υπολείμματα του κομήτη 209P/LINEAR. Από πλευράς αστρονομικών εκδηλώσεων, ανυπομονούμε ήδη για την 8η Πανελλήνια Εξόρμηση Ερασιτεχνών Αστρονόμων που θα γίνει στο Ελικώνα στο τέλος Ιουλίου.



Παρακάτω ακολουθεί το συνοπτικό αστροημερολόγιο της νέας χρονιάς που ετοίμασε η ομάδα του AstroVox για να προγραμματίσουμε όλοι τις αστρονομικές μας δραστηριότητες.

_________________

«I have loved the stars too fondly to be fearful of the night». Sarah Williams, The Old Astronomer



Έχει επεξεργασθεί από τον/την astrovox στις 01/01/2014, ημέρα Τετάρτη και ώρα 13:19, 1 φορά